Flavell Te Ururoa: Statutes Amendment Bill — Second Reading 
Flavell Te Ururoa: Statutes Amendment Bill — Second Reading 
[Volume:663;Page:11254] 
TE URUROA FLAVELL (Maori Party—Waiariki) 
: 
 Tena koe Mr Assistant Speaker kia ora tatau katoa. I a au e tu nei i te mea i hoki mai au i te wa kainga i tera wiki na runga i te ahuatanga o-mate a i tenei po kua rongo nga taringa mo te ahuatanga o te matenga o Emere Nikora he kaihautu o roto i nga mea reo irirangi. No reira ko taku ko te poroporoaki i a ia me te ki atu haere haere haere okioki mai ra.  
Ehara i te mea ka tino mohio tonu tera kuia ki te ahuatanga o enei momo pire tera pea ka rata mai i te mea he mea whakakao mai i nga momo pire katoa nga momo paku rereketanga o roto i nga pire i rarangihia i roto i te pire nei. Ehara i te mea he nui nga korero hoi ano ko ta matou ko te tautako ake i te tikanga o tenei pire. Kai te tika ta Honore Lianne Dalziel mo te ahuatanga o enei huarahi he tere te whakatikatika i etahi momo ahuatanga o roto i nga pire e hia ke nei. No reira he mea pai tera. I a au e titiro nei ka kite atu oku tao matai i te tuatahi ko te tango mai i nga mea kare i tino pai ki a matau kua waihotia kua panaia era ki te taha ana ko nga mea kua waihotia mai ai ko nga mea me ki kai te tautokongia e te Pati Maori.  
Ka mutu i kite atu i etahi mea o roto i tenei pire ara ko te National Parks Act 1980. Ka patai au i te patai mena he paku take tera e pa ana ki te Urewera mena ka kitea atu he wahanga o te Urewera kai roto i tera pire tera pea ka rereke ta matau titiro ki tera wahanga. 
Ka mutu mo te ahuatanga o nga Flags Emblems and Names Protection Act 1981 te tumanako ia ka whai wahi tera ki te tautoko i te whakatau o te Pirimia me te Minita mo nga Take Maori mo te ahuatanga o te haki ka whakairia ki runga i te piriti o Tamaki-makau-rau i te timatanga mai o tenei tau.  
No reira kati enei paku korero nei. He mea tautoko ake i te tikanga o tenei pire a me te tautoko o te Pati Maori i tenei panuitanga tuarua. Kia hoki mai i tona mutunga mai ka tautokongia ano hoki. No reira kia ora tatau. 
[ 
Greetings to you Mr Assistant Speaker and to us all. As I stand here and because I went home last week to a bereavement I hear tonight that Emere Nikora a leading figure in radio broadcasting has passed away. So I farewell her by saying: depart depart journey on and rest there.  
I hardly expect that elderly lady to be familiar with what these kinds of bills are about but she might be satisfied with the omnibus nature of it because of all the legislation gathered together with slight modifications that are listed in this bill. Apart from supporting its purpose I do not have a great deal to say about the bill. The Hon Lianne Dalziel was right when she said that these procedures speed up amendments relating to all sorts of things in these omnibus-type bills. That is a good thing. As I cast my eyes over it the first thing was to remove those things that we considered not good to us that we left out and cast aside but those we have allowed to remain are ones the Maori Party supports.  
Further to that we found some things referred to in this bill like the National Parks Act 1980 where the question is asked whether there is a tiny bit in it that relates to the Urewera. If a provision for the Urewera can be found in the bill then perhaps our outlook about that bit might change.  
Now as far as the Flags Emblems and Names Protection Act 1981 is concerned our hope here is that that part endorses the resolution by the Prime Minister and the Minister of Maori Affairs about flying of flags on the Auckland Harbour Bridge at the beginning of the year.  
So I end my small contribution here. The Maori Party supports the purpose of the bill and this second reading of it. We will support it again when it comes back. So greetings to us. 
]